text: Julesalg skal give tilskud til Kina-rejse
  13 december 2012 kl. 16.17
  Æbleskiverne er ikke skiftet ud med forårsruller. Men 8.A på Skt. Nikolaj Skole i Esbjerg har åbnet en julebod, hvor overskuddet skal bruges til en Kina-rejse til september.
  Klasser har fået en venskabsklasse i Changchung i det nordøstlige Kina.
  Esbjerg-eleverne skal besøge og bo hos kineserne næste år - og i februar 2014 kommer de til Esbjerg.
  For at skaffe penge til turen har klassen mange aktiviteter i gang. Bl.a. en bod i julehyttebyen på Torvet i Esbjerg.
  Her sælger de spegepølser og delikatesser fra en lokal slagter, hjemmelavede bolsjer fra Vejers og meget mere.
  